Hrvatski sabor
20050630

Sve to dovodilo je do nepovjerenja u kvaliteti pri upisu učenika u daljnje obrazovanje kada su oni upisivali visoko obrazovanje ili pri ulasku na tržište rada. Uvođenjem državne mature upravo se želi postići suprotno. I na kraju što da kažem? Uvažavajući specifičnosti poslova u odgojno-obrazovnom sustavu Zakonom o izmjenama i dopunama Zakona o srednjem školstvu osigurat će se bolje funkcioniranje škola, kvaliteniji nadzor nad zakonitošću i radom u školama od strane osnivača i Ministarstva. Započeti pripreme na provođenje promjena u sustavu obrazovanja i prilagodbi sustavu obrazovanja Europske unije i sve, zbog svega ovoga što je tu izrečeno Klub zastupnika HDZ-a podržat će donošenje ovog Prijedloga zakona izmjena i dopuna Zakona o srednjem školstvu uz dva amandmana koja ćemo predložiti predlagatelju.